Source: http://csmbucuresti.ro/arhiva/?start=36
Timestamp: 2017-05-23 03:14:52+00:00

Document:
Handbal, junioare 4 – turneul final. CSMB, o noua lupta pentru medalii
Sezonul turneelor finale nu s-a încheiat pentru handbalistele de la CSM București. La finele acestei săptămâni, ”Tigrișoarele” din echipa de junioare 4 vor da asaltul la podiumul Campionatului Național. Turneul final se desfășoară la Târgu Mureș, cu 16 echipe împărțite inițial în patru grupe de câte patru. CSM București face parte din grupa C, alături de CS United Galați, ACS Corona 2010 Brașov și Chimia Rm. Vâlcea. Primele două clasate din fiecare grupă vor continua lupta pentru medalii, în cadrul a două grupe principale.
Programul ”Tigrișoarelor” în grupă
Volei feminin. Noul antrenor Bogdan Paul: ”O medalie cât mai strălucitoare si un traseu lung in Challenge Cup”
Echipa feminină de volei CSM București va aborda noua ediție de campionat cu un antrenor nou pe banca tehnică. ”Tigroaicele” vor fi coordonate de Bogdan Paul (36 de ani), un antrenor tânăr, dar cu o experiență de 12 ani în branșă. În sezonul anterior, Bogdan Paul a antrenat echipa Medicina Târgu Mureș. Născut în București pe 12 martie 1979, noul antrenor al CSMB a mai profesat la CSU Metal Galați, Rapid București, CSM Sibiu, CSM Lugoj, dar și la aproape toate naționalele feminine. Bogdan Paul a acordat un interviu site-ului oficial al clubului, în care a vorbit despre ceea ce-și propune pe banca tehnică a medaliatei cu bronz a ultimei ediții de campionat.
Domnule Bogdan Paul, bine ați venit în familia CSMB!
Sah. Cupa Romaniei feminin – medalie de bronz pentru CSM Bucuresti
Dacă în competiția seniorilor de la Cupa Românei la șah CSM București a prezentat o echipă de perspectivă, formată din copii, la senioare s-a mers pe experiență și pe valoare, atât timp cât echipa Capitalei era deținătoarea trofeului. Jucătoarele de la CSMB s-au prezentat onorabil, obținând al final locul 3 și implicit medaliile de bronz. Citește mai departe...
Sah. Pusti curajosi! Copiii de la CSM, in lupta cu seniorii la Cupa Romaniei
CSM București a participat la Cupa României de șah pentru seniori cu cea mai tânără echipă din istoria competiției. În componența Rareș-Andrei Oprea (născut 2005), Andrei-Octavian Ulian (2007), Pavel-Alexandru Nastore (2007) și Daniel Dumitrescu (2007), CSM București a arătat un curaj deosebit sâmbătă și duminică (13 și 14 iunie) la prestigiosul turneu național. Copiii au pus mari probleme seniorilor chiar dacă aceștia dețin ratinguri clar superioare, și chiar au reușit multe victorii și remize surprinzătoare.
Atletism. Bianca Georgiana Anton, bronz la Nationalele de juniori 2
CSM București a punctat și la etapa finală a Campionatelor Naționale de juniori 2, competiție ce s-a desfășurat în București, în zilele de 13 și 14 iunie. Duminică, în cea de a treia reuniune a competiției, Bianca Georgiana Anton s-a clasat pe locul trei în cadrul probei de 400 metri garduri, cu un rezultat de 65,74.
Rugby. Alexandru Beldean, capitanul nationalei de Rugby 7: ”Ne lipseste experienta”
Pe 13 iunie s-a desfășurat la Lyon, în Franța, etapa a doua a Grand Prix Series 2015 la rugby în 7, competiție în care este implicată și naționala României. Printre ”stejarii” care au făcut deplasarea în Hexagon s-au numărat și doi jucători de la CSM Olimpia București, Alexandru Beldean și Cătălin Prunaru. Chiar dacă tricolorii au pierdut cele trei meciuri disputate, cu Spania (5-19), cu Lituania (19-31) și cu Germania (12-28), aceste meciuri internaționale vor conta enorm pentru experiența jucătorilor, capitol la care rugbyștii români au avut de suferit.
Handbal. Marius Novanc, 10 goluri pentru nationala in dubla cu Italia
Și prima reprezentativă de handbal a României se bazează pe jucătorii de la CSM București. În ”dubla” cu naționala Italiei, din grupa de precalificare la Euro 2018, decisivă pentru prezența tricolorilor în faza următoare a competiției, selecționarul Aihan Omer a mizat pe doi ”Tigri”: portarul Ionuț Iancu și pivotul Marius Novanc. Dacă Ionuț Iancu a apărat doar la meciul din deplasare, câștigat de România cu 28-22, Marius Novanc a jucat în ambele manșe și a contribuit la ambele succese. Citește mai departe...
Sah. Campionii CSMB - ”Cupa Municipiului Bucuresti” a ajuns la final
Duminică, 14 iunie, s-a desfășurat faza finală a evenimentului sportiv Cupa Municipiului București la șah, competiție desfășurată în cadrul Centrului de Copii și Juniori al CSM București. Cei mai buni șahiști din Capitală s-au reunit la Școala Gimnazială Ienăchiță Văcărescu, unde domnul director Sorin Berbec s-a dovedit a fi o gazdă perfectă, asigurând condiții optime de concurs. Arbitrajul a fost asigurat de Gheorghe Candea, Aurel Moise, Corneliu Rădulescu, Ioan Georgescu și Sorin Berbec.
Clasamentul a fost realizat pentru trei categorii de vârstă, 6-8 ani, 8-10 ani și 10-12 ani, atât pentru băieți, cât și pentru fete. S-au oferit diplome, cupe și medalii pentru primii trei clasați la fiecare categorie de vârsta din ambele genuri. Pentru restul copiilor s-au oferit diplome de participare. Citește mai departe...
Minihandbal feminin – turneul final. O noua medalie pentru CSMB. ”Tigrisoare” de argint!
Cele mai mici handbaliste din ”Familia Tigroaicelor” au încheiat pe locul doi turneul final al Campionatului Național de minihandbal de la Mediaș, obținând medaliile de argint în sezonul 2014-2015. Micuțele jucătoare antrenate de Constanța Stanciu, Diana Butulescu, Adina Aruxandei au pierdut dramatic finala disputată duminică în compania echipei CSȘ 2 București, după două reprize suplimentare de prelungiri de câte trei minute: 15-16 (14-14, 6-8). ”O jumătate de oră după meci ne-am chinuit să le oprim din plâns, pentru că și-au dorit foarte mult medaliile de aur. Am încercat să le explicăm că este o performanță mare pentru ele, ținând cont că practică handbalul de maximum un an și jumătate, dar ele au avut ambiția de a fi campioane. Au pornit însă frumos în carieră”, a declarat antrenoarea Constanța Stanciu. Întregul colectiv tehnic și jucătoarele merită felicitate pentru această nouă medalie a CSMB, a cincea adusă de secția de handbal în acest sezon, după cele trei titluri cucerite la senioare, junioare I și juniori III, precum si argintul de la seniori-masculin.

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 

CSM 
 CSM 
 CSM 
 CSM